Mul endal lapsi ei ole, aga see-eest on mitu tuttavat lastega peret. Eestimaad avastamas käivad nad jalgrattamatkadel (nii kümnese kambaga, lapsi ka mitmest perest mitu, nii et nad ei pea suurte seltsis igavlema). Pistavad lapsed jalgrattatooli, kõige suuremat plaanitakse nüüd juba oma pisikese jalgrattaga kaasa võtta, sest nende matkatempo on niikuinii aeglane (noh, aeg-ajalt on keegi näiteks rase ega jaksa niikuinii väga kiiresti sõita ja iga  natukese aja tagant peab pealegi maha tulema ja vaatamisväärsusi vaatama või söögipause tegema) ja laps jaksaks ilmselt kaasa sõita küll.